
AUCTOR. 


Viscidum  in  cibis  abundans,  sicubi  valido  naturae 
robore  non  subigitur ,  chylum  producit  nimis  gluti¬ 
nosum  et  qua  inde  sequuntur  mala. 

Pulmonum  oppletio  ,  glandularum  tumores  telas 
cellulosae  infarctus,  systematis,  quod  ad  bilem  per¬ 
tinet  ,  inertia  ,  generis  nervosi  languor ,  torpor  vis 
vitalis  prascipua  fore  sunt  cum  gluten  ex  primis  viis 
in  interiora  devectum,  universam  humorum  massam 
inundat.  GAUBiUS. 


PRAEFATIO. 


Morbus,  de  quo  hic  disserere  aggredior,  omnium  quibus 
conflictantur  mortales  infirmitatum  frequentis  simus  non  imme¬ 
rito  est  habendus  $  vix  enim  ulla ,  tam  crebro  a  parentibus  in 
soboles  per  hcereditatem  traducta  ,  tamque  cunctis  medicinos 
subsidiis  pervicax ,  occurrit  affectio. 

Nec  non  ex  quo  lues  venerea  magis  magisque  nostras 
regiones  contaminat,  sane  saepius  prae  oculis  habuere  medici , 
nam  quotidiana  constat  experientia ,  ab  individuis  ista  aerumna 
confectis  haud  raro  liberos  progigni,  qui  cum  strumarum  ger¬ 
mine  diro  nascuntur. 


Morbus  venereus,  pharmacaque  quibus  ipsi  succurritur, 
systema  infirmant  lymphaticum ,  haec  textus  lymphatici  atonia, 
genitura  ut  plurimum  transfertur ,  infantes  exinde  strumis  per¬ 
quam  obnoxii  e  matris  utero  prodeunt ,  quce ,  quibusdam  cau¬ 
sis  debilitatem  innatam  accrescentibus  illico  erumpunt. 

Hocce  objectum  quod  pro  meo  specimine  perarduum  selegi, 
alumni  virium  multo  superat  limites  angustos ,  quocirca  lecto¬ 
ris  indulgentiam  obnixe  flagito. 

M  orbus  iste  variis  ab  auctoribus  varia  obtinuit  nomina ,  sic  ut  a  Sau- 
vagesio  (1),  Vogelio  (2),  Culleno  (3),  Sagaro  (4),  Schrophulce ,  a 
Lenn^o  (5),  Strumas,  a  gallis,  Ecrouelles ,  tumeurs  froicles,  et  a  nos¬ 
tratibus,  Klier-gezivel ,  Klier-ziekte  ,  nuncupatus  fuerit. 

Scropliulse  generatim  sunt  tumores  plus  minusve  duri  et  irregulares 
pisi  vel  nucis  avellanae  magnitudinem  referentes,  quorum  sedes  est  in 
glandulis  dictis  conglobatis ,  proin  saepius  subsistunt  ad  collum ,  sub 
axillis,  inguinibus,  etc.,  aut  in  similibus  glandulis  internis  insident, 
nimirum  :  in  bronchialibus ,  mesentericis ,  qui  vel  resolutione ,  vel  sup¬ 
puratione  ,  vel  ulceribus  abire  possunt. 


(1)  Y.  Nosolog.  method. ,  2  vol.  pag.  542,  ed.  Amstel. 

(2)  V.  Definition.  morbor. ,  pag.  123. 

(3)  Y.  Genera  morbor. ,  pag.  232. 

(4)  V.  Syslema  morbor.  ,  pag.  262. 

(5)  V.  Linnaei ,  genera  morbor. ,  pag.  78. 


In  indagine  strumarum  naturae  plurimi  insudarunt  auctores,  ac  ut 
ipsius  daretur  explanatio ,  diversae  motae  fuerunt  hypotlieses.  Quidam 
veteres  Scrophularum  causam  proximam  esse  systematis  glandulosi  ob¬ 
structionem  et  indurationem  inductam  a  lympha  spissiori,  simul  et  acri 
sui  generis  autumaverunt. 

Alii  virus  lymphas  contenderunt  insidere,  quod  si  res  ita  se  haberet, 
sanies  equidem  ex  ulceribus  Scrophulosis  manans  facile  contactu  gene¬ 
raret  morbum,  eodem  modo,  quo  ex  cancro  syphilitico  lues  transmit¬ 
titur  venerea ;  quod  ad  hodierna  usque  tempora  nondum  observavere 
practici.  Sunt  qui  hunc  morbum  virus  venerei  degenerationem  esse 
asseruerunt  et  juxta  alios  ut  variolarum  progenies  considerandus  est. 

A  nonnullis,  postquam  successus  optatos  alkalinorum  administratione 
consecuti  fuissent ,  acido  lympham  densari  statuitur ;  sed  chemicorum 
disquisitionibus  acidum  in  humoribus  Scrophulis  laborantium  huc  usque 
non  repertum  fuit.  Phosphatum  calcis ,  in  quibusdam  glandulis ,  in 
viscerum  parenchymate,  ductu  etiam  thoracico  cadaverum  autopsia  de¬ 
monstravit  ,  hinc  phosphatis  calcis  vitiosa  distributione  originem  ducere 
existimant  chemici,  ast  ista  depravatio  ex  morbo  ipso  nascitur. 

His  omnibus  sedulo  perpensis ,  eum  clar.  Bell  ,  morbum ,  de  quo 
agitur,  speciatim  in  atonia  systematis  lymphatici  consistere  autumamus. 
Pievera  plura  huic  assertioni  favent;  si  enim  consideretur  quod  subjecti, 
in  quibus  plethora  lymphatica ,  ut  ita  dicam ,  sese  manifestat ,  et  qui 
ab  ungui  tenero  istius  constitutionis  signa  tenent,  maxime  huic  morbo 
sint  obnoxii;  si  aliunde  ad  causas  ipsamque  therapeiam  attendamus, 
videtur  inde  concludi  posse  strumarum  causam  proximam  ad  vasa  lym¬ 
phatica  peculiarius  attinere. 

An  contagio  suscipitur  ? 

Hasc  lis  fuit  adhuc  inter  medicos,  tamen  plurimi  experientiis  rem 
perpendere  moliti  fuerunt. 

Medicus  germanicus  Ivorttjm  (1),  pure,  ex  ulceribus  Scrophulosis 
fluenti,  pueri  sani  cervicem  illevit,  quin  etiam  incisione  peracta  eodem 


(i)  Comment.  de  vi  lio  Scrophul.  in-8°.  pag.  52. 

loco  materiam  illam  tentavit  intromittere,  verum  infectionis  indicia  nulla. 
Hebreard  lioc  elucidandi  gratia  rursus  operam  impendit,  ac  canibus 
tabum  inoculare  incassum  expertus  est. 

Singulis  diebus ,  impune  pueri  sospites  integrique  cum  strumosis 
eadem  loca  tenent,  ludo  promiscue  vacant,  ac  iisdem  stratis  dant  sommo 
corpora  ;  sponsa  numquam  sponso  infestatur.  Ex  hisce  tentamentis  con¬ 
sectarium  est  contactu  mediato  vel  immediato  contrahi  non  posse.  Sed 
genitis  a  genitoribus  strumas  transmitti  certis  constat  observationibus. 
Ab  altricibus  hoc  morbo  vexatis  etiam  lactatis  translatas  fuisse  memorant 
auctores;  verum  tamen  hac  de  re  ipsius  contagium  non  probatur;  illa¬ 
rum  enim  nutricum  in  lacte  non  sedet  virus,  sed  lac  istud  pravae  indolis 
victum  insalubrem  et  coinquinatum  praebet  infanti,  ac  illo  nutrimento 
invalidum  fit  corpus,  in  quo  praeprimis  elanguescit  systema  lymphaticum. 
Haud  alia  ratione  ex  utero  materno  prodit  infans  constitutione  strumosa 
praeditus. 

Causae. 

Hic  morbus  aetatem  teneram  imprimis  solet  aggredi,  a  secundo  ad 
septimum  usque  annum  vulgo  erumpit ,  interdum  tamen  in  adolescentia , 
imo  etiam  sed  rarius  in  aetate  provecta  accidit.  Constitutio  lymphatica 
ad  huncce  magnopere  disponit,  sexus  sequior,  saepius  quam  nobilis  stru¬ 
mis  lacessitur,  hujus  rei  causa  in  eo  haerere  videtur  quod  lymphatico 
corporis  habitu  gaudeant  faeminae.  Quidquid  ad  infirmandam  oeconomiam 
ac  praesertim  systema  lymphaticum  infert,  ejus  favet  origini,  idcirco  in 
locis  humidis,  depressis,  palludosis,  e  quibus  aer  mephiticus  exhalatur, 
nequaquam  soli  expositis  quam  maxime  viget ;  proinde  in  nonnullis 
Europae  regionibus  ubi  aeris  constitutio  frigida  et  humida  observatur , 
ut  in  Anglia ,  Irlandia,  Hollandia,  etc.  Scrophulae  endemice  grassantur. 
Cullentjs  tumores  aut  ulcerationes  strumosas  praecipue  tempore  vernali 
observasse  refert  (1). 


(i)  Elements  de  medecine  pratique,  nouv.  edit.  1819.  tom.  3.  p.  33i. 

Plura  insuper  ansam  morbo  quem  describimus  praebere  queunt,  ut 
egestas,  aut  victus  insalubris,  vapidus;  vita  iners  et  otiosa;  animi  pa- 

'O  ' 

themata  corpus  enervantia,  sicuti  terror,  moeror,  taedium,  praesertim  si 
isti  animi  motus  diu  perstent. 

Aliquoties  ex  plagis  gravibus,  ossium  fracturis,  lapsu,  ictu,  diver- 
sisque  causis  oboritur.  Quandoque  infausta  quorumdam  exanthematum 
terminatio  ,  videlicet :  morbillorum  ,  variolarum ,  impetiginis  alioriunque 
strumas  determinare  possunt. 

Alias  dentitio,  praegnatio,  strumarum  invasionem  maturare  valent. 
Denique  et  ut  plurimum,  ingenita  ac  haeredi taria  constitutio  a  parenti¬ 
bus  strumosis  aut  sypbilitide  correptis  acquisita  est  culpando. 

Morbus  Scrophulosus  cunctos  indistincte  premit  subjectos  et  divites 
et  egenos,  sed  infimae  plebis  infantes  saepius  afficiuntur  dum  una  cum 
parentibus  minus  congruo  victu  ob  penuriam  uti  coguntur,  simulque 
frigidas,  humilesque  casas  inhabitant. 

Signa  constitutionis  Scrophulosce. 

Sequentibus  indiciis  innotescit  iste  corporis  habitus :  caput  solito 
majus,  facies  tumida,  plena,  genae  roseae,  lippientes  oculi,  palpebrarum 
rubor,  exulceratio,  destillatus  ex  illis  humor,  capilli  subflavi  aut  ci¬ 
nerei  ,  labiorum  ,  potissimum  labii  superioris  crassities ,  aures  crustis 
mucosis  obsitae ,  narium  dolor ,  breve  crassumque  collum ,  languidae  , 
molles,  inflataeque  carnes,  cutis  candida  tactuque  dulcis. 

Pueri  Scrophulis  obnoxii  majorem  caeteris  pueris  ingenii  vividitatem 
et  praematuram  intellectus  vim  obtinere  solent;  etiamsi  non  infrequenter 
hebetes  ac  ingenii  inopes  observantur;  aetate  provectiori  maxillae  infe¬ 
rioris  anguli  itemque  ossa  malarum  magis  solito  eminent. 


Omnem  hujus  morbi  cursum  in  tres  periodos  divido,  ut  symptoma¬ 
tum  enumeratio  clarior  evadat. 

In  prima  periodo,  glandulae  lymphaticae  extrinsecus  sitae  nimirum: 
utriusque  colli  lateris,  et  anguli  maxillarum,  basis  occipitis,  axillarum¬ 
que  intumescunt;  quandoque  sed  saepius  in  aetate  provectiori  glandulae, 
quae  ad  poplitei  flexum,  ad  articulationes  pedum  manuumque,  imo  etiam 
ad  dorsum  ,  ad  scapulas  locantur , .  induratae  observantur.  Hi  tumores 
inequali  forma  duri  ac  mobiles ,  nullum  dolorem  pariunt ,  neque  cutis 
mutatur  color ;  ipsi  nunc  per  biennium  absque  immutatione  durant , 
nunc  vero  citius  intestino  motu  agitantur,  tuncque  pulsus  fit  frequen- 
tior ,  calor  cutis  adaugetur ,  alvus  supprimitur ,  urinae  solito  minus  ex¬ 
cernuntur;  debilitas  autem  et  virium  vitalium  languor  hujusce  muta¬ 
tionis  brevi  sunt  pedissequae. 

In  secunda  periodo,  sensim  increscunt  tumores,  color  cutis  qua  ob¬ 
teguntur,  mutatur,  fitque  coeruleus  plus  mihusve  rubescens,  pededentim 
molliuntur ,  tactuique  fluctuationem  offerunt ,  ipsorum  apex  albescit , 
ibique  sese  formant  scissurae  e  quibus  manat  materia  puriformis  atque 
grumosa,  tunc  subsequuntur  ulcera  quae  cicatrice  coalescunt,  et  aliquo¬ 
ties  in  iisdem  aut  in  vicinis  partibus  rescinduntur.  Hi  tumores ,  haec 
ulcera  alternant,  usque  dum  glandulam  prorsus  destruxerint,  cui  con¬ 
sumptioni  succedunt  cicatrices  foedae  quae  per  totum  vitae  decursum  col¬ 
lum  ,  aliasque  partes  deturpant. 

In  tertia  periodo ,  morbus  strumosus  non  modo  externas  sed  etiam 
internas  glandulas  afficit ;  inde  oboriuntur  phtisis  tuberculosa ,  tabes 
mesenterica,  quo  in  casu,  aeger  non  raro  prius  febre  hectica  corripitur 
quam  morti  occumbit ;  offendit  quoque  cartilagines  ossa  et  articulatio¬ 
nes,  hinc  ossium  caries  et  suppuratio,  ankiloses,  gibbositates ,  diversi- 
que  tumores. 

Fieri  potest  ut  cum  aliis  complicetur ,  scilicet :  cum  rachitide  ,  lue 
venerea,  scorbuto,  impetigine,  scabie  aliisque  exanthematibus. 


Diagnosis. 


Temperamentum ,  aetas ,  parentum  affectiones  aut  praesentes  aut 

praecedentes,  habitatio,  anni  tempestas,  vitae  genus,  haec  omnia  sunt 
consideranda  ad  morbi  naturam  elucidandam ;  denique  ex  symptomati¬ 
bus  supra  enumeratis  deducitur. 

Notandum  etiam  monente  clar.  Baumes  (1)  strumis  pro  varia  aetate 
varias  partes  corporis  corripi ,  in  pueris  scilicet  glandulas  lymphaticas 
externas  aut  interdum  mesentericas ,  in  adolescentibus  vero  pulmones 
invadere  solent;  in  aetate  virili,  hydropem,  cutaneas  etiam  pugnacissi¬ 
mas  affectiones  gignere  queunt  si  cum  aliis  morbis  coexistat,  nisi  symp¬ 
tomata  rite  explorentur,  perdifficilis  est  diagnosis;  idcirco  in  perlustran¬ 
dis  morbi  causis  et  symptomatibus  summa  sagacitate  et  cautela  opus  est. 


Prognosis. 

Morbus  strumosus  maxime  diuturnus  est  et  ad  plures  annos  protra¬ 
hitur.  Accidit  tamen  ut  circa  pubertatem ,  solis  naturas  moliminibus 
solvatur;  sin  minus,  ac  ultra  hoc  tempus  permanet,  omnibus  remediis 
pertinacissime  resistit. 

Scrophulae  quae  tantum  glandulas  externas  afficiunt  sanatu  sunt  faci¬ 
liores  quam  si  in  organis  internis  insideant,  hae  febre  hectica  et  morte 
ordinario  terminantur.  Haereditariae  profligantur  difficillime  ob  constitu¬ 
tionem,  quae  salutiferis  artis  auxiliis  vix  mutari  potest.  Clar.  Richerand  (2) 
observavit  strumas  quae  subito  adultos  aggrediebantur  difficillime  eradi¬ 
catas  saepissimeque  lethales ;  quod  hanc  Hippocratis  sententiam  confir¬ 
mare  videtur :  y>  In  morbis  minus  periclitantur ,  quorum  naturae ,  et 
)>  aetati  et  habitui,  et  anni  tempestati  morbus  magis  cognatus  fuerit  , 
y>  quam  quibus  in  nullo  liorum  cognatus  fuerit”  (3). 

Siquidem  cum  germine  fatali ,  quod  in  posterum  erumpit ,  nas¬ 
cuntur  infantuli ,  atque  notum ,  vitatis  causis  occasionalibus  ,  ab  illis 


(1)  Traite  sur  le  vice  Scrophuleux  et  sur  les  maladies  qui  en  proviennent,  2de  edit.  iu-8°. 
Paris,  i8o5.  pag.  20. 

(2)  Nosograp.  cliirurg.  vol.  I.  pag.  309. 

(3)  Sect.  2,  apii.  34. 

periculum  vitari  aut  saltem  morbum  mitigari  potest,  adeoque  omnia 
quibus  anteverti  valet  non  sunt  negligenda.  Ideo  quaedam  de  cura  pro- 
pbilactica. 


Cura  Prophilactica. 

Haec  cura  in  usu  sex  rerum  non  naturalium  est  quaerenda.  Inter 
illas  profecto  primum  locum  tenere  debent  circumfusa,  quod  auctoritate 
Baillou  satis  confirmatur :  Nec  abs  re  dictum  est  una  cum  tempori- 

))  bus  mutari  corporum  conditionem  ita  ut  qualis  est  aer  tales  et  spiritus 
y>  et  humores  existant.” 

Ideo  puer ,  strumis  imminentibus ,  locum  in  quo  aerem  siccum  pu¬ 
rumque  respirare  possit,  inhabitet,  urbem  fugiat,  ac  in  elatiori  aedium 
parte  decumbat. 

Vestimenta  sint  calida,  lanea,  frictiones  siccae,  aut  cum  panno  laneo 
vaporibus  aromaticis  imbuto  perutiles,  corpus  saepe  mundandum. 

Matris  ab  ubere  struma  laborantis  amoveatur  puer,  alimentis  utatur 
tonicis ,  nocentia  quae  nimis  humescunt,  in.  iis  enim  debilitandi  virtus 
inest.  Jurulentae  dapes  aegrotulis  sunt  concedendae;  usus  caffei ,  vini 
moderate  sumpti ,  cerevisiae  bene  fermentatae  ,  eximie  prodest ;  tepido¬ 
rum  potuum  vitetur  haustus,  quippe  qui  laxant  et  infirmant  si  quaedam 
excretiones  sint  promovendae  medicamina  non  enervantia  in  usum  vocari 
debent. 

Exercitia  adliuc  sunt  summi  momenti ,  roborant  corpus  sicque  dia- 
thesim  Scrophulosam  depellunt;  idcirco,  populi  veteres,  Graeci,  Romani 
apud  quos  instituebantur  ludi  gymnastici  ea  rarius  vexati  fuere.  Ergo 
equitatio,  ambulatio,  vectus  in  rheda,  natatio  vicissim  conveniunt. 

Puer  ne  nimium  cito  mentem  studiis  intendat ,  ipsius  animus  ab 
acerba  re  quacumque  avertendus  ludoque  recreandus.  Hic  consiliis  in¬ 
clyti  philosophi  J.  J.  Rotjsseatj  parere  expedit :  numquam  infantes 
cogere  ut  inviti  aliquid  agant,  neque  eos  aspere  castigare  nam  exinde 
subsequitur  morositas  et  tristitia  quibus  invalescit  innata  debilitas. 

Sedulo  invigilandum  ne  onanismi  vitio  inquinentur.  Quod  si  in 
vanum  haec  omnia  fiant  ad  curam  proprie  dictam  confugiendum. 

Cura  proprie  dicta. 

Cum  ex  enumeratis  causis  et  symptomatibus  vires  vitales  hoc  morbo 
infringi  manifestum  est,  ad  tonica  vel  excitantia  confugiendum;  quem 
ad  scopum  prosunt:  cortex  peruvianus,  herbae  absynthii,  centaurii  mi¬ 
noris,  trifolii  fibrini;  radices  gentianae;  flores  camomillae,  etc.  Praepara¬ 
tiones  martiales  etiam  ad  vires  erigendas  multum  conferunt.  Aquae 
minerales  liydro-sulfureae  a  nonnullis  laudantur,  atque  Bordetj  balnea 
aquarum  Bonnoniarum  Barregiensiumque  commendavit ,  quibus  firmi¬ 
tudo  et  tonus  in  toto  corpore  adaugetur. 

Ex  omnibus  autem  antiscrophulosis  elexirium  amarum  doct.  Peyriliie 
feliciori  cum  successu  adhibetur,  in  illo  stimulantia  cum  tonicis  utilis¬ 
sime  consociantur,  pro  aetate  varia,  varia  dosis  est  sumenda.  Laudem 
adhuc  meretur  syrupus  antiscorbuticus  et  saepe  cura  ab  illo  inchoatur. 

Ex  observationibus  multis  constat  decoctionem  saturatissimam  turio¬ 
num  lupuli  optatos  produxisse  effectus. 

Pluribus  abhinc  annis  a  Clawford  murias  barytae  laudibus  fuit  ela¬ 
tus;  propterea  ,  plurimi  practici  ipsius  administrationem  experti  sunt, 
clar.  Pirel  ,  Ciiaussier  ,  Guersens  aliquoties  feliciter  eo  usu  fuere ;  sed 
Alibert,  Jadelot,  Salmade(I),  frustra  illum  tentare  memorant;  haec  suc¬ 
cessuum  diversitas,  quominus  de  hujus  remedii  efficacia  statuatur,  impedit. 

A  nonnullis,  liancce  substantiam,  dosi  grani  unius,  colicas,  super- 
purgationes ,  pectoris  dolores ,  aliaque  accidentia  generasse  testatur ; 
quapropter ,  quantam  illius  usus  requirit  cautelam  facile  persentitur. 
Hebreard  ad  hoc  praecavendum  suadet  ut  praedictum  remedium  in  aqua 
destillata  solutum  frictionis  forma  ministretur. 

Acetas  ammoniacae  utiliter  fuit  praescriptus,  itemque  murias  calcis, 


(i)  Dictionn.  des  Sciences  medicales,  article  Scrophules. 

de  quo  Fourcroy  prosperos  eventus  quos  in  atrophia  mesenterica  ha¬ 
buit,  praedicat. 

Hydargyrum  tamquam  palmarium  remedium  a  pluribus  fuit  commen¬ 
datum  ;  re  ipsa  systema  lymphaticum  valde  stimulat,  sed  si  diu  proro¬ 
getur  usus,  haud  dubie  atoniam  adducit,  qua  de  causa  nisi  prudenter 
manuque  parca  administretur,  saepe  noxium  exitum  habet.  Exemplum 
a  clar.  Riciierand  relatum  hominis  in  quo  hydrargiri  usus  statum  Scro- 
phulosum  determinavit,  rem  comprobat  (1). 

A  quibusdam  praecipitur  ,  ut  medicamenta  ad  debitam  reactionem 
febrilem  inducendam ,  adhibeantur :  quem  in  finem,  medicus  Quarin 
extractum  digitalis  purpureae  propinabat,  a  grano  uno  ad  duodecim  sen¬ 
sim  sensimque  progrediendo ;  quodsi  glandularum  pulmonum  aut  me- 
senterei  affectionis  sit  suspicio ,  tunc  attente  cavendum  ne  febris  exci¬ 
tetur,  illa  duntaxat  prodesse  solet,  cum  Scrophulae  glandulas  lacessunt 
externas. 

Compertum  fuit  potum  quotidianum  aquae  marinae  esse  summum  in 
hoc  morbo  remedium.  Angli  ex  inhalatione  gazis  oxigenii  cum  partibus 
aequalibus  aeris  atmospherici  permixti  efficaces  obtinuere  successus,  cum 
autem  aegri  cinchona  officinali  simul  uterentur. 

Cum  supra  dictis  remediis  simul  concurrere  debent  hygienes  auxilia 
et  ethices  praecepta,  plus  enim  proficiunt  in  hoc  morbo  quam  operosa 
polypliarmacice  instrumenta ;  itaque ,  quae  in  propliilaxi  indicavi  non 
sunt  omittenda, 

Praeter  haec,  varia  pro  partis  affectae  diversitate  usurpanda  est  medela. 

Si  glandulae  lymphaticae  tantummodo  sint  obstructae,  conducit,  ut  tu¬ 
moribus  apponantur  emplastra  ex  sapone ,  e  vigo  cum  mercurio ,  aut 
cicuta.  Possunt  quoque  cum  linimento  volatili  perfricari  ad  salutarem 
reactionem  excitandam;  si  emolliri  incipiant  ad  emollientia  recurrere 
melius  est.  Bodard  cataplasmate  ex  foliis  tussilaginis  contritis,  meile  et 
aceto  condito,  feliciter  utebatur  (2). 


(1)  Op.  citat,  pag.  3ig. 

(2)  Des  ecrouelles,  des  humeurs  froides,  et  observ.  sur  l’utilite  du  tussilage  dans  le  traite 
ment  de  cette  maladie.  Paris,  1807.  in-8.  page  27. 

Dum  tumores  exulcerantur ,  utpote  adest  in  illis  virium  vitalium 
languor  ,  excitantia  sunt  adhibenda ,  efficacissima  prae  caeteris  utilitas 
oxali  acetosellae  forma  cataplasmatis  tribuitur;  admovere  quoque  possunt 
lotiones  aromaticae  aut  cum  sapone.  Clar.  Cullen  egregium  obtinuit 
effectum  cum  linteis  aqua  frigida  madefactis  quae  ulceribus  applicabat  (1). 
Profuit  etiam  localis  insolatio  naturalis ,  activior  facta  colligendo,  me¬ 
diante  vitro ,  radios  solares. 

Injectiones  cum  alcohole  camphorato,  balnea  localia  cum  dissolutio¬ 
nibus  alkalinis  in  carie  Scrophulosa  laudantur ,  his  frustra  admotis , 
ingravescenteque  affectione,  aegri  a  morte  praeservari  nequeunt  nisi  in¬ 
stituatur  amputatio,  ubi  haec  fieri  potest. 

Tumores  articulationis  si  superveniant,  irritatioque  si  sit  vehemens, 
emollientium  applicationem  requirunt ;  inflammatione  sedata  resolventia 
relaxantibus  substituere  necesse  est,  sicuti  frictiones  cum  linimento  vo¬ 
latili,  aut  cum  mercurio  ut  commendatur  a  clar.  Bell;  emplastra  ex 
cicuta  et  sapone,  utilia  etiam  reperta  fuere,  ea  si  non  sufficiant,  vesi- 
cantibus  itemque  cauteriis  pars  incitanda. 

(i)  Op.  citat.,  page  33g. 


TANTUM. 

POSITIONES. 


i. 


Color  niger  intestinorum  in  herniis  incarceratis  non  est  signum  gan¬ 
grenae  certum. 


II. 


In  operatione  herniae  incarceratae  saccum  non  secandum ,  sed  cum 
omnibus  quae  continet ,  in  abdomen  reducendum  esse ,  male  commen¬ 
dant  Monro  aliique. 

III. 

Licet  non  assentiamur  iis  ,  qui  saburrae  biliosae  causam  semper  in 
debilitate  vel  primarum  viarum  vel  totius  corporis  ponunt,  ideoque 
semper  roborantia  esse  adbibenda  existimant,  usus  tamen  resolventium 
et  evacuantium  non  nimis  diu  protrahi  debet,  licet  saburrae  indicia 
adhuc  adsint ,  cum  saepius  haec  debilitatis  sunt  effectus. 


IV. 


Emetica  refracta  dosi  exhibita  in  morbis  catarrbalibus  et  rheumaticis 
eximium  usum  praestant. 

y. 

Duos  inter  textus  contiguos  nulla  haberi  potest  adhaesio,  nisi  prae¬ 
gressa  inflammatione. 

VI. 

In  pectoris  organorum  inflammationibus  difficile  noscitur,  quodnam 
sit  organon  praecipue  affectum. 

VII. 

Naturam  rabiei  inflammatoriam  esse,  neque  ex  signis,  durante  -vita, 
aut  post  mortem,  phlogosin  indicantibus,  neque  ex  venaesectionis  uti¬ 
litate  confici  posse  videtur. 

VIII. 

Pulmones  aquae  innatantes  incertum  praebent  argumentum  de  infan¬ 
ticidio,  si  quaestio  utrum  vivus  an  mortuus  editus  sit  neonatus. 

J^idi  et  nihil  quod  disposit.  art.  56. 

Legis  ^Lcad.  adversetur  reperi. 

F.  E.  VERBEECK, 

F.  Med.  h.  t.  Decanus. 


